**ขั้นตอนการยื่นและการขอรับใบอนุญาต**

การพิจารณาอนุญาตให้จัดตั้งโรงเรียนให้ดำเนินการให้แล้วเสร็จ ภายใน 30 วัน นับแต่วันที่ได้ รับคำขอ โดยมีขั้นตอน ดังนี้

1. ผู้ประสงค์จะขอรับใบอนุญาตให้จัดตั้งโรงเรียนในระบบ ให้ยื่นคำขอรับใบอนุญาตให้จัดตั้ง โรงเรียนในระบบ (แบบ สช. ๑) พร้อมเอกสารประกอบการพิจารณาครบถ้วน ภายในระยะเวลาไม่น้อยกว่า 200 วัน ก่อนภาคเรียนที่ 1 ของปีการศึกษาที่จะขอเปิดทำการสอน

2. กรุงเทพมหานคร ให้ยื่นต่อสำนักงานคณะกรรมการส่งเสริมการศึกษาเอกชน

3. จังหวัดอื่น ให้ยื่นต่อสำนักงานเขตพื้นที่การศึกษาประถมศึกษา /สำนักงาน การศึกษาเอกชนจังหวัด/ สำนักงานการศึกษาเอกชนอำเภอ ที่รับผิดชอบพื้นที่ที่จะขอจัดตั้งโรงเรียน

**หมายเหตุ** การยื่นคำขอในเขตกรุงเทพมหานคร ให้จัดทำตราสารจัดตั้งและรายละเอียดเกี่ยวกับ กิจการของโรงเรียนจำนวนสองชุด สำหรับในเขตจังหวัดอื่นให้จัดทำจำนวนสามชุด พร้อมเอกสารประกอบการ พิจารณา จำนวนอย่างละหนึ่งชุด และเจ้าหน้าที่จะคืนเอกสารประกอบการพิจารณาฉบับจริงให้เมื่อตรวจความ ถูกต้องเรียบร้อยแล้ว

4.เจ้าหน้าที่ผู้รับผิดชอบตรวจสอบคุณสมบัติของผู้ขอรับใบอนุญาต กรณีบุคคลธรรมดา ตาม มาตรา ๒๑ หรือนิติบุคคลตามมาตรา ๒๒ แล้วแต่กรณี พร้อมทั้งตรวจสอบความถูกต้องของเอกสารประกอบการ พิจารณาทั้งหมด เมื่อพิจารณาถูกต้องครบถ้วนแล้วแจ้งให้ผู้ประสงค์จะขอรับใบอนุญาตให้จัดตั้งโรงเรียนในระบบ

5. เจ้าหน้าที่ผู้รับผิดชอบตรวจสอบคุณสมบัติของผู้ขอรับใบอนุญาต กรณีบุคคลธรรมดา ตาม มาตรา ๒๑ หรือนิติบุคคลตามมาตรา ๒๒ แล้วแต่กรณี พร้อมทั้งตรวจสอบความถูกต้องของเอกสารประกอบการ พิจารณาทั้งหมด เมื่อพิจารณาถูกต้องครบถ้วนแล้วแจ้งให้ผู้ประสงค์จะขอรับใบอนุญาตให้จัดตั้งโรงเรียนในระบบ ชำระค่าธรรมเนียม ค่ายื่นคำขอรับใบอนุญาตให้จัดตั้งโรงเรียนในระบบ ฉบับละ ๕๐๐ บาท

6. ผู้อนุญาตแต่งตั้งคณะกรรมการตรวจพิจารณาการขออนุญาตจัดตั้งโรงเรียน และให้ คณะกรรมการ ไปตรวจความพร้อมของอาคาร สถานที่ ห้องเรียน ห้องเรียนปฏิบัติการ สถานที่ฝึกปฏิบัติงาน ห้อง ประกอบ สื่อการเรียนการสอน เครื่องมืออุปกรณ์ ให้เหมาะสมตามประเภท และระดับที่จะเปิดทำการสอน เจ้าหน้าที่สรุปผลการตรวจ เสนอผู้อนุญาตพิจารณาการอนุญาตโดยใช้ใบอนุญาตให้จัดตั้งโรงเรียน ในระบบ (แบบ สช. ๒) พร้อมอนุญาตตราสารจัดตั้ง และรายละเอียดเกี่ยวกับกิจการของโรงเรียน โดยประทับตรา ส่วนราชการด้วยหมึกสีแดง ที่มุมล่างด้านขวาพร้อมลงลายมือชื่อผู้อนุญาตหรือผู้ที่ได้รับมอบหมาย และประทับตรา โรงเรียนด้วยหมึกสีน้ำเงินที่มุมล่างด้านซ้ายพร้อมลงลายมือชื่อผู้ได้รับใบอนุญาต ในกรณีที่อาคาร สถานที่ ห้องเรียน ห้องเรียนปฏิบัติการ สถานที่ฝึกปฏิบัติงาน ห้องประกอบ สื่อ การเรียนการสอน เครื่องมืออุปกรณ์ ไม่มีความพร้อมหรือไม่เหมาะสมตามประเภท และระดับที่จะเปิดทำการสอน ให้คณะกรรมการตรวจพิจารณาการขออนุญาตจัดตั้งโรงเรียนทำบันทึกการตรวจพร้อมทั้งระบุเหตุผลที่ไม่สามารถออกใบอนุญาตให้จัดตั้งโรงเรียนในระบบ พร้อมสำเนาและให้ผู้ประสงค์จะขอรับใบอนุญาตให้จัดตั้งโรงเรียนใน ระบบ ลงลายมือชื่อรับทราบ เจ้าหน้าที่สรุปผลการตรวจ เสนอผู้อนุญาตพิจารณา โดยทำเป็นหนังสือ และระบุเหตุผลที่ไม่ สามารถออกใบอนุญาตให้จัดตั้งโรงเรียนในระบบ พร้อมทั้งแจ้งให้ผู้ซึ่งต้องปฏิบัติตามคำสั่งหรือได้รับผลกระทบจาก คำสั่งของผู้อนุญาต ผู้ใดไม่พอใจในคำสั่งดังกล่าว ให้มีสิทธิยื่นอุทธรณ์เป็นหนังสือต่อคณะกรรมการวินิจฉัยอุทธรณ์ ได้ภายในสามสิบวันนับแต่วันที่ได้รับหนังสือแจ้งคำสั่งจากผู้อนุญาตหรือวันที่ทราบคำสั่ง แล้วแต่กรณีเพื่อส่งให้ผู้ ประสงค์จะขอรับใบอนุญาตให้จัดตั้งโรงเรียนในระบบทราบ

-2-

7. เมื่อผู้อนุญาตพิจารณาอนุญาตแล้ว ให้แจ้งผลการพิจารณาให้ผู้ยื่นคำขอรับใบอนุญาตให้ จัดตั้งโรงเรียนในระบบทราบ และให้ผู้ยื่นคำขอหรือผู้แทนที่ได้รับมอบอำนาจ มารับใบอนุญาตให้จัดตั้งโรงเรียน ตราสารจัดตั้งและรายละเอียดเกี่ยวกับกิจการของโรงเรียน อย่างละ ๑ ชุด พร้อมชำระเงินค่าธรรมเนียมใบอนุญาต ให้จัดตั้งโรงเรียนในระบบ ฉบับละ ๕,๐๐๐ บาท

8. ให้หน่วยงานผู้อนุญาตจัดเก็บหลักฐานสำเนาใบอนุญาตให้จัดตั้งโรงเรียน ตราสารจัดตั้งและ รายละเอียดเกี่ยวกับกิจการของโรงเรียน อย่างละ ๑ ชุด ดังนี้

8.1 กรุงเทพมหานคร จัดเก็บหลักฐานไว้ที่สำนักงานคณะกรรมการส่งเสริมการศึกษา เอกชน

8.2 จังหวัดอื่น จัดเก็บหลักฐานไว้ที่สำนักงานเขตพื้นที่การศึกษาประถมศึกษา/ สำนักงานการศึกษาเอกชนจังหวัด/ส านักงานการศึกษาเอกชนอำเภอ จำนวน ๑ ชุด และให้ส่งสำเนาการอนุญาตพร้อมถ่ายสำเนาเอกสารประกอบการพิจารณาจำนวนอย่างละหนึ่งชุดให้สำนักงานคณะกรรมการส่งเสริมการศึกษา เอกชนทราบ

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*